SPA แจงปม Let’s Relax สาขาสมุย ล่าสุดบรรลุข้อตกลงผู้ให้เช่าเรียบร้อยแล้ว
SPA แจงปม Let's Relax สาขาสมุย ล่าสุดบรรลุข้อตกลงผู้ให้เช่าเรียบร้อยแล้ว
SPA แจงปม Let's Relax สาขาสมุย ล่าสุดบรรลุข้อตกลงผู้ให้เช่าเรียบร้อยแล้ว
25 ส.ค. 2563

นายวิบูลย์ อุตสาหจิต ประธานเจ้าหน้าที่บริหาร บริษัท สยามเวลเนสกรุ๊ป จำกัด (มหาชน) หรือ SPA  แจ้งว่า ตามที่ปรากฏเป็นข่าวบนสื่อออนไลน์ โดยมีเนื้อหาว่าบริษัทค้างชำระค่าเช่าแก่เจ้าของที่ดินที่สมุย ซึ่งบริษัทได้เปิดเป็นสถานประกอบการ Let’s Relax สาขาสมุย โดยมีเนื้อหาพาดพิงบริษัทในทางที่น่าจะเกิดความเสียหายแก่บริษัทนั้น
ล่าสุดบริษัทชี้แจงว่า กรณีข่าวได้ลงว่าบริษัทยังไม่สามารถเจรจาสรุปข้อตกลงกันได้นั้น “ไม่เป็นความจริง” เนื่องจากบริษัทได้มีการดำเนินการทำข้อตกลงเป็นที่เรียบร้อยแล้วกับ บริษัท ภูมิลาภา เรสซิเดนท์ จำกัด โดยมีนายชุมโชค กานตพิชาน และนางธนิยา กานตพิชาน เป็นกรรมการผู้มีอำนาจ ในฐานะผู้ให้เช่าเมื่อวันศุกร์ที่ 21 สิงหาคมที่ผ่านมา และรายการนี้ได้มีการตั้งประมาณการความเสียหายที่อาจจะเกิดขึ้นจากการปิดดำเนินการสาขานี้ในงบการเงินไตรมาส 2 ที่ผ่านมาเป็นที่เรียบร้อยแล้ว